CELEX: 32005D0012
Language: el
Date: 2004-12-20 00:00:00
Title: 2005/12/ΕΚ:Απόφαση του Συμβουλίου, της 20ής Δεκεμβρίου 2004, για την τροποποίηση της απόφασης 1999/847/ΕΚ σχετικά με τη θέσπιση κοινοτικού προγράμματος δράσης στον τομέα της πολιτικής άμυναςΚείμενο που παρουσιάζει ενδιαφέρον για τον ΕΟΧ

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 6/7
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 20ής Δεκεμβρίου 2004
   για την τροποποίηση της απόφασης 1999/847/ΕΚ σχετικά με τη θέσπιση κοινοτικού προγράμματος δράσης στον τομέα της πολιτικής άμυνας
   (Κείμενο που παρουσιάζει ενδιαφέρον για τον ΕΟΧ)
   (2005/12/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Η απόφαση 1999/847/ΕΚ του Συμβουλίου, της 9ης Δεκεμβρίου 1999, σχετικά με τη θέσπιση κοινοτικού προγράμματος δράσης στον τομέα της πολιτικής άμυνας (2) πρόβλεπε την ανάληψη κοινοτικής δράσης στον τομέα της πρόληψης, της ετοιμότητας και της απόκρισης σε φυσικές και ανθρωπογενείς καταστροφές τόσο στην ξηρά όσο και στη θάλασσα για την περίοδο από την 1η Ιανουαρίου 2000 έως τις 31 Δεκεμβρίου 2004.
            
         
               (2)
            
            
               Πρόσφατα γεγονότα όπως οι πλημμύρες στην Κεντρική και Ανατολική Ευρώπη κατά το θέρος του 2002, το ατύχημα του Prestige στην Ισπανία το Νοέμβριο του 2002 καθώς και ο καύσων και οι εκτεταμένες δασικές πυρκαγιές στη Νότια Ευρώπη το θέρος του 2003 απέδειξαν ότι επιβάλλεται να συνεχιστεί η δράση που έχει ήδη αναληφθεί σε κοινοτικό επίπεδο στον τομέα της πολιτικής προστασίας σύμφωνα με την απόφαση 1999/847/ΕΚ.
            
         
               (3)
            
            
               Για να αποφευχθεί το κενό μεταξύ της ημερομηνίας λήξης της απόφασης 1999/847/ΕΚ και της ημερομηνίας εφαρμογής του νέου νομικού υπόβαθρου, το πρόγραμμα δράσης που θεσπίστηκε με την απόφαση 1999/847/ΕΚ επιβάλλεται να παραταθεί για περίοδο δύο ετών.
            
         
               (4)
            
            
               Ως εκ τούτου, η απόφαση 1999/847/ΕΚ θα πρέπει να τροποποιηθεί δεόντως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 1999/847/ΕΚ τροποποιείται ως εξής:
   
               α)
            
            
               στο άρθρο 1 παράγραφος 1, η ημερομηνία «31 Δεκεμβρίου 2004» αντικαθίσταται από την ημερομηνία «31 Δεκεμβρίου 2006»·
            
         
               β)
            
            
               στο άρθρο 2, το πρώτο εδάφιο της παραγράφου 3 αντικαθίσταται από το ακόλουθο κείμενο:
               «Το ποσό δημοσιονομικής αναφοράς για την εκτέλεση του παρόντος προγράμματος ανέρχεται σε 7,5 εκατ. ευρώ για την περίοδο από την 1η Ιανουαρίου 2000 έως τις 31 Δεκεμβρίου 2004 και σε 4,0 εκατ. ευρώ για την περίοδο από την 1η Ιανουαρίου 2005 έως τις 31 Δεκεμβρίου 2006.»
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Δεκεμβρίου 2004.
      
         
            Για το Συμβούλιο
         
         
            Ο Πρόεδρος
         
         P. VAN GEEL
         
      
   
   
      (1)  Γνώμη που διατυπώθηκε στις 15 Δεκεμβρίου 2004 (δεν έχει ακόμα δημοσιευθεί στην Επίσημη Εφημερίδα).
   
      (2)  ΕΕ L 327 της 21.12.1999, σ. 53.